क’कराझार,नवेम्बर 28: अल आसाम नार्च एशचियेशननि (AANA) धर्ना होनायाव क’कराझार जिल्लानि गुबुन गुबुन देहा फाहामसालिफोराव लोमजानाय एबा बेमारिफोरा जेंनायाव गोग्लैनांदों। क’कराझार टाउननि रुपात ब्रम्ह सुबुं देहा फाहामसालि आरो गसाइगांवनि रनेन्ड्र नारायन बसुमथारि साब-डिभिशनेल सुबुं देहा फाहामसालिनि नार्चाफोरा थांनाय समबारनिफ्रायनो गावसोरनि दाबिखौ सुफुंनांगौ होन्ना धर्ना होबोगासिनो दं। गासै सा 100 सो नार्चफोरा समबारनिफ्राय आर.एन ब्रम्ह सुबुं देहा फाहामसालिनि लांगोना मोखांआव धर्ना होनाय हाबाफारिआव बाहागो लानायखौ नुनो मोन्नाय जादों।